**Doložka zlučiteľnosti**

**návrhu zákona s právom Európskej únie**

**1. Predkladateľ právneho predpisu:**

Poslanci Národnej rady Slovenskej republiky Marian Kotleba, Martin Beluský, Miroslav Urban a Ondrej Ďurica.

**2. Názov návrhu právneho predpisu:**

Návrh zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

3. **Predmet návrhu zákona: je upravený v práve Európskej únie**

1. v primárnom práve – čl. 114 Zmluvy o fungovaní Európskej únie
2. v sekundárnom práve – Smernica Rady 89/104/EHS o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia
3. v judikatúre Súdneho dvora Európskej únie - nie je obsiahnutý

4. **Záväzky Slovenskej republiky vo vzťahu k Európskej únii**:

1. lehota na prebranie bola do 31. 12. 1989
2. nebolo začaté konanie podľa čl. 258 a 260 Zmluvy o fungovaní Európskej únie
3. smernica je v celosti prebraná v novelizovanom zákone č. 363/2011 Z. z.

5. **Návrh zákona je zlučiteľný s právom Európskej únie** – úplne.

**Doložka vybraných vplyvov**

**A.1. Názov materiálu:** Návrh zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**Termín začatia a ukončenia PPK: bezpredmetné**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3, Sociálne vplyvy  – vplyvy  na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |
| 6. Vplyvy na manželstvo, rodičovstvo a rodinu | x |  |  |

**A.3. Poznámky**

Návrh zákona má pozitívny vplyv na vybranú skupinu poistencov, pretože sa na nich bude vzťahovať limit spoluúčasti za lieky vo výške 0 eur. Návrh zákona predpokladá negatívny vplyv na zdroje verejného zdravotného poistenia z dôvodu zavedenia nulových limitov na doplatky za lieky pre jednotlivé skupiny poistencov a zároveň z dôvodu rozšírenia okruhu poistencov, na ktorých by sa nulový limit vzťahoval. Celkový negatívny dopad na zdroje verejného zdravotného poistenia sú cca 6 mil. eur.

**A.4. Alternatívne riešenia**

 Na dosiahnutie cieľa sledovaného touto právnou úpravou nie je možné použiť iné riešenie, než je predložené.

**A.5. Stanovisko gestorov**

Návrh zákona bol zaslaný na posúdenie Ministerstvu financií SR. Stanovisko ministerstva tvorí prílohu predkladaného návrhu zákona.